Dum la Kristnaskaj ferioj, mi revenis hejmen kaj renkontis kelkajn amikojn kaj ili demandis min kion mi faras nuntempe. “Nu,” mi diris, “mi laboras en Esperanto-oficejo.” Ili tute ne povis kompreni min. Kio estas Esperanto? Kial iu volus paroli ĝin? Kial ne paroli la anglan, la lingvo de ĉiuj en la mondo? Ĉu Esperanto eĉ estas vera lingvo? Ĉu mi freneziĝis?Antaŭ jaro, mi laboris en oficejo. La laboro estis facila, la salajro estis bona kaj kun la stato de la Irlanda ekonomio, mi ĝojis eĉ havi postenon. La nura problemo estis ke la laboro estis tute enua. Mi sidis ĉe komputilo dum la tuta tago, prenis paperon kaj entajpis la detalojn. Poste, prenis alian paperon kaj denove kaj denove. La laboro estis tute senutila kaj sensignifa. Mi pensis ke mi havas mian tutan vivon por teda laboro en oficejo, nun mi volas vojaĝi, viziti aliajn landojn kaj vidi aliajn kulturojn.
#000001
Do kiam la laboro finiĝis (estas tre malfacile trovi daŭran laboron en Irlando, do mia posteno nur estis provizora), mi vojaĝis al kelkaj Esperantaj renkontiĝoj, IJK, UK, IJS kaj SES. Dum SES, mi vidis ke E@I (Esperanto/Edukado@Interreto), la organizo kiu faras retejojn kiel Lernu.net kaj renkontiĝojn kiel SES, serĉas volontulon. La laboro estas kadre de la Eŭropa Volontula Servo, kio signifas ke kvankam mi estus volontulo kaj ne ricevus salajron, mi ricevus senpagan loĝejon kaj iom da mono por manĝaĵo. La programo daŭras unu jaro. Mi ŝatis Esperanton, ĝuis la renkontiĝojn, do kial ne labori en Esperantujo? Tiu povus esti bona maniero sperti alian landon kaj havi tute alian travivaĵon.
#000002
Do ekde oktobro, mi laboras en Partizanske, malgranda urbo en Slovakio. La urbo estas trankvila, kio estas ambaŭ bona kaj malbona. Mia apartamento (la urbo estas plena de apartamentoj, kio estas tre malkutima kompare al Irlando) estas en la mezo de la urbo kaj mi povas facile promeni ien ajn en la urbo (la oficejo estas sur la alia flanko de la strato). Estas bonaj parkoj en la mezo de la urbo kaj montetoj ĉirkaŭe. La urbo eĉ havas Irlandan trinkejon (sed ne enhavas multe de la Irlanda kulturo). Bedaŭrinde, ne estas multaj homoj en la urbo, do nur estas unu noktoklubo kaj la kinejo nur montras du filmojn ĉiutage. Ne estas universitato, do post mezlernejo, junuloj iras al aliaj urboj.
#000003
Kion oni faras en Esperanta laborejo? E@I ĉefe laboras ĉe lingvolernadaj retejoj kaj Esperantaj renkontiĝoj. Do krom Lernu, ili ankaŭ laboras kun Deutsch.info (por lerni la germanan), slovake.eu (la slovakan), mluvtecesky.net (la ĉeĥan) kaj kreas retejon por lerni la rusan. Ili ankaŭ havas kelkajn esperantajn retejojn, retejo pri lingvoj (lingvo.info) kaj pri mondaj aferoj (monda.eu). Kiel angla denaskulo, mi helpas traduki kaj provlegi anglaĵojn. Ili organizas SES (Somera Esperanto-Studado), kiu estis mia unua Esperanta renkontiĝo, kaj KAEST (Konferenco pri Aplikoj de Esperanto en Scienco kaj Tekniko), sed la ĉefa renkontiĝo, kaj la ĉefa kialo pro kiu mi decidis labori kun ili, estas UK, la Universala Kongreso. La 101a Universala Kongreso de Esperanto okazos en la Slovaka urbo Nitra inter la 23a kaj la 30a de julio. Ĝi estas la plej granda Esperanta renkontiĝo kaj inter 1,000 kaj 1,500 homoj venos. Mi tre antaŭĝojas partopreni tiom grandan renkontiĝon kun centoj da Esperantistoj de ĉie en la mondo.
#000006
Ni ankaŭ faras pli malgrandajn renkontiĝojn en la urbo. Ĉiumonate, ni organizas lingvan kafejon, kie homoj povas veni, kafumi kaj babilas en iu ajn lingvo. Kompreneble, mi babilas angle, sed homoj ankaŭ babilas itale, france, ruse kaj slovake. Kiel preskaŭ la sola denaska anglaparolanto en la urbo, mi ankaŭ helpas instrui la anglan en la loka lernejo. Antaŭe mi tute havis nenian sperton pri tia laboro, sed la studentoj preskaŭ neniam renkontis alian denaskulon, do eĉ simple babili multe helpas ilin. Je mia suprizo, mi tre ŝatas la laboron kaj amikiĝis kun la studentoj. Ili havas sufiĉan bonan nivelon de la angla, ilia ĉefproblemo estas ke memfido mankas al ili. Do anstataŭ instrui gramatikon, mi simple babilas pri kutimaj aferoj kiel kion oni faras dum la semajnfino. Lernejoj en Slovakio estas tre malsamaj kompare al Irlandaj lernejoj, ekzemple la studentoj daŭras ĝis la aĝo de deknaŭ aŭ dudek kaj ne portas lernejvestaĵojn.
#000007
Mi ankaŭ laboras ĉe la librejo kie E@I havas centojn da libroj kaj ankaŭ alia librejo kiu havas eĉ pli. Suprizis min kiom multe da libroj ekzistas Esperante kaj la diverseco de la temoj. Estas suprize kiom multe da komunista propagandaĵo de Ĉinio kaj Vjetnamio ekzistas. Estas libroj pri preskaŭ iu ajn temo kaj fako. Mi ŝatus montri tiujn librejojn al la homoj kiuj dubas ĉu Esperanto havas kulturon aŭ ĉu homoj uzas la lingvon.
#000010
Mi subtekstigas filmetojn por disvastigi Esperantaĵojn. Mi ĉefe tradukis de Esperanto al la angla, sed faris unu aŭ du alidirekten. Mi subtekstigis multajn filmetojn de Evildea. Kaj kompreneble mi faras ĉi tiun blogon, sed ne tiom ofte kiel mi volus. Ne estas facile labori, amuziĝi, legi kaj havi blogojn en kaj la angla kaj Esperanto. Espereble mi povos blogi pli ofte pri diversaj temoj kiuj interesos homojn.
#000011
Jazyky na dlani – ako učiť inovatívne a efektívne
Počítač pre každého (Bánovce nad Bebravou)
#000019